Kremli meedia ähvardab uue Pronksiööga – Propastop
31.08.2020
Eelmisel nädalal on Kremli propagandameedias ilmunud ridamisi artikleid, mis vihjavad uue Pronksiöö võimalikkusele Eestis. Levima on pandud narratiiv, mis segab kokku Eestis elavaid venelasi, mälestusmärke ja konfliktiohtu.
ilmus ERR portaalis järjekordne artikkel Maarjamäe memoriaali tulevikust. Artikkel rõhutab siseminister Mart Helme arvamust, et tema pooldab mälestusmärgi lammutamist, ehkki sõna saavad ka teised ametiisikud.
Eelmine kord kerkis Maarjamäe teema üles juulis seoses sellele anonüümse plakati püstitamisega. Propastop püstitas siis mitu hüpoteesi selle kohta, kes on memoriaali teema aktiivse tõstatamise taga, kuid ei ole ühegi nende toetuseks leidnud selgeid tõendeid. Toona ei leidnud sündmus Idanaabri ajakirjanduses erilist tähelepanu.
Seekord said ERRi poolt pealkirja tõstetud Helme sõnad aga Kremli propagandameedias rohkelt vastukaja. Ilmus mitu artiklit, mis lammutamise faktile kangust juurde keeravad, näiteks sõnastuses “Eestis tehti ettepanek mälestusmärk lammutada”. EADaily ja Interfax seostavad Maarjamäge aga 2007. aasta Pronkssõduri sündmustega.
kommenteeris Maarjamäe teemat Venemaa välisministeeriumi kõneisik Maria Zahharova. Kremli propagandameedia ette söödetud küsimusele vastates tunnustas Zahharova Tallinna linnapea Mihhail Kõlvarti tegevust ning lisas vihje mälestusmärkidega seotud konflikti võimalusele: “Loodame, et Eestis võidab terve mõistus ja riigi poliitilised jõud ei luba endale järjekordset provokatsiooni, mis viiks mitmetuhandese Vene vähemuse edasise lõhenemiseni.”
kommenteeris Zahharova Riigikogu väliskomisjoni aseesimehe Marko Mihkelsoni avaldust Valgevenega seoses, korrates rahvussuhete-teemalist näpuvibutust. “Tahaksin soovitada tal lähemalt uurida oma riiki, kus venekeelne diasporaa, mis moodustab peaaegu kolmandiku elanikkonnast, on ilma jäetud elementaarsetest poliitilistest ja kodanikuõigustes,” ütles Zahharova. See sõnavõtt leidis Venemaa propagandameedias laialt levitamist (viited lugudele leiab monitooringurobot Propamon selle päeva otsingutulemustest).
Samal päeval ilmus Kremli meedias juba artikkel, mis nimetas pealkirjas Maarjamäge “uueks Pronkssõduriks”.
Laiema taustana tasub esile tuua Venemaa saatkonna tegevuse, kes on sel aastal aktiivselt ette võtnud Eestis asuvate punamonumentide üles vuntsimise. Näiteks Eesti  taasiseseisvumise aastapäeva 20. augustit tähistas saatkond punaväelaste mälestuskivi taasavamisega Tartus. Kremli propagandameedia pidas sündmust nii oluliseks, et tegi sellest üleriigilises televisiooni uudise.
Propastopi muudab tähelepanelikuks erinevatest kanalitest esitatud sünkroonsed sõnumid. Veel ei ole selge, kas teema kasvab suuremaks propagandarünnakuks või mõneks mälestusmärkidega seotud provokatsiooniks, kuid selle suhtes tasub valvel olla.
Pildid: kuvatõmmised postituses viidatud lugudest.